Johnny, nézd a nagyapádat!
Igen, ő a legjobb.
Nem gáz, Jakey. Úgysem kértünk volna.
Bocs, tesa.
Ott van. Ott.
HELYI SZÖRFÖS HÁROM EMBERT MENT KI A VIHARBAN
Látod? Mondtam, hogy igaz!
Hé, Johnny, meséld el neki!
Hát, jó régen történt.
Apám még kisbaba volt.
Egy kisrepülő lezuhant ott a zátony mögött.
Nagyapa kievezett, és megtalálta azokat az embereket, akik már alig éltek.
Azt hittem, ez csak mese, amit a turistáknak talált ki.
Nem, tényleg így volt. Innen kapta a nevét is.
Johnny Cunami. Azok voltak a valaha volt legdurvább hullámok.
A túlélőkkel a deszkáján lovagolta meg őket. Mindhármukat kihozta.
Pono, soha nem unod meg ezt az ócska régi könyvet.
-Megmutathatom Jake-nek a medált? -Megnézhetjük?
-Tudod, hol van. -Ez az!
A Cunami-medál, Hawaii legjobb szörfösének.
-Ugye, nagyapa? -Hogy a legjobb-e, azt nem tudom.
De évek óta annak adják,
aki a legjobban testesíti meg, hogy miről szól a szörf.
A természet tisztelete, bátorság,
testvériség.
Talán egy nap, ha szerencsétek van,
valamelyikőtök elnyerheti.
Király.
Az ifjú Johnny Kapahaala
újabb hullámot kap el a döntőben.
Megemlítendő,
hogy ő az egyetlen amerikai, aki átjutott az elődöntőkön és bejutott a döntőbe.
Nem meglepő, ha figyelembe vesszük,
hogy a legendás Johnny Cunami unokája.
Kívánni sem lehetett volna jobb körülményeket.
Enyhe hullámzás a víz textúráján, de a part felőli szél az uralkodó…
-Ott van Johnny! -Jónak néz ki!
Igen!
Hé, Johnny Cunami! Mi újság?
Helló, Big Mike! Csak kijöttem megnézni, hogy továbbviszi-e a család hírnevét.
-Hogy áll? -Elég szoros a verseny.
Azt hiszem, a fiúnak egy tízpontos menet kell.
Hé, Mike, mennyi még?
-20 másodperc. -20 másodperc?
-Nem fog sikerülni neki. -Ne küldd neki a negatív rezgéseket!
Semmi gáz, Jake, még rengeteg ideje van.
Jön egy hullámcsoport, de már csak tíz másodperce van.
Fel kell állnia, mielőtt megszólal a sziréna, vagy kiesik.
-Ez túl nagy. -Dehogy. Tökéletes.
Pont megvan a hullám.
Majdnem bezárult.
-Ki fogják csinálni. -Jake!
Gyerünk már, hol van?
Ott!
Haver, ez őrületes volt!
Kösz, srácok!
Jake folyton azt mondta, hogy megvernek.
-Nem is ezt mondtam. -Nem gáz, én is azt hittem.
Látod? Ő is azt hitte.
Anya! Nagyapa! Eljöttetek.
Pono! Mikor hagytam ki utoljára nagyobb szörfversenyt?
Főleg, ha az unokám is versenyez.
Hol van apu?
Dolgoznia kell, de tudom, hogy itt akart lenni, drágám.
Nem számít.
Egy aloha az öregednek?
Szia, apu! Nem akartalak zavarni.
Hallom, jó napod volt.
Igen, volt pár király hullám.
Kár, hogy nem tudtál eljönni. Megint.
Sajnos itt ragadtam,
írtam pár király kódot a netes tanulás projekthez.
Legközelebb megpróbálok menni.
Hé…
Netes tanulás.
Ez az, ahol összekötöd a sulikat,
és megoszthatják egymással a fájlokat?
Igen, ez az.
Megnézed, hogy működik?
Persze.
Mivel csak itt a szigeten vagyunk összekötve,
nézzünk valami helyi dolgot!
NETES TANULÁS - ÍRJA BE A TÉMÁT PROFI SZÖRF PÉNZ LISTA
34 ezer dollár?
Azt hinnéd, ezek az arcok ennél többet keresnek.
Nagyon ügyes. De akármit mondasz, nem adom fel.
Én csak a tényeket ismertetem.
Ez megkímélhet attól, hogy úgy végezd, mint az apám.
Miért ne akarnék olyan lenni, mint nagyapa?
Az fantasztikus lenne.
Tudod, mi lenne még fantasztikusabb?
Mi?
Ha egy nap, amikor úgy döntesz, hogy családot alapítasz,
olyan munkád lenne, amellyel el tudod tartani őket,
és ott tudsz lenni, ha szükségük van rád.
Hagylak dolgozni.
Helló, öcskös!
Éhes vagy? Hagytam neked vacsorát.
Már ettem nagyapánál.
Felmegyek, és megírom a házimat.
Figyelj!
Nagyon büszke vagyok rád. Remek munkát végeztél ma.
Kösz, anyu!
Ebben a vitában soha nem nyersz ellene.
Kell lennie valaminek, ami ellensúlyozhatja
a holdkóros apám befolyását.
Hé, én szeretem azt a holdkórost, ahogy Johnny is,
úgyhogy vigyázz a szádra!
Johnny túl sok időt tölt vele.
Pete, apád jó ember.
Soha sem tenne olyat, ami ártana Johnnynak.
Szándékosan nem.
Szóval még nem mondtad el neki?
Nem.
Sosem könnyű olyan hírt közölni, ami összetöri valakinek a szívét,
de muszáj elmondanunk neki.
Nemsokára.
Jó reggelt! Átmegyek nagyapához. Őrületes a hullámverés!
Először beszélnünk kell veled.
Jake és Eddie már kint vannak.
Johnny!
Ez nem várhat.
-Minden oké? -Igen, csak…
Nos, van egy hírünk.
Most kaptuk meg az első igazán nagy szerződést a netes tanulásra.
Ez király, apu.
Egy kísérleti program lesz több gyakorló iskolában.
Az elsőt Skyline Academynek hívják.
Magánsuli. Remek tanárok.
Nagyon exkluzív.
-Neked kell elindítani? -Pontosan.
Meddig leszel távol?
Most nem csak egy rövid utazásról van szó.
Inkább költözésről.
-Vissza keletre. -Visszaköltözünk keletre?
Mármint hová? Kauaira?
Inkább az Egyesült Államok keleti partjára.
Új-Angliába.
És nem csak én. Mindannyian.
Mikor indulunk?
Egy hét múlva. Már mindent elintéztek nekünk.
Házat. Kocsit.
Tudom, mit érezhetsz most,
de tényleg azt gondolom, hogy imádni fogsz ott.
-Remek oktatást fogsz kapni… -Nem mehetnék…
-Nem mehetnék most inkább szörfözni? -Biztos, hogy nem nagy gond?
Igen.
-Mekkora szívás! Nem hiszem el. -Igen, öreg.
Miért nem mondtál valamit?
Mit kellett volna mondanom?
Jó utat? Írjatok, ha odaértek?
Sose tudhatod. Akár működhetett volna.
-Talán nem is lesz olyan rossz. -Haver!
Ott nincsenek hullámok. Nincs szörfözés.
Mindig hideg van.
Mint az Északi-sarkon.
Hahó! Szerintem ezt ő is tudja, Jake.
Menjünk szörfözni! Nem akarok most erre gondolni.
-Ha velem történne, én elszöknék. -Jake!
Tényleg nem akarok elmenni, nagyapa.
Tudod, amikor megszülettél,
a szüleid Johnnynak neveztek el.
De én Ponónak hívtalak, tudod, miért?
Mert azt jelenti, "jóság"?
Pontosan.
Bármi történjék, úgy tűnik, te mindenben megtalálod a jót.
Hát, én keresem, nagyapa. De most nem látom.
Emlékszel? Pár nappal ezelőtt
a tévé bemondta, hogy vihar közeledik a part felé.
Igen, azt hittem, le kell fújni a bajnokságot.
Aztán látod, mi történt.
A vihar megállt, és elküldte neked azt a bomba hullámot, amivel nyertél.
Én csak nem akarok örökre ott maradni.
Vermontban.
Remélem is.
Muszáj lesz visszajönnöd ezért.
Maradjon csak a családban!
Johnny!
Gyere! Lekéssük a gépet.
Szerintem ők még az interneten se szörföznek.
Hiányozni fogsz, Pono.
Te is hiányozni fogsz, nagyapa.
Ne feledd, itt mindig otthon vagy.
Mindig.
Hé, Johnny!
Ugye nem csomagoltál be minden meleg cuccot?
Elég hideg lesz majd Vermontban.
Nem lesz bajom. Mennyire lehet rossz?
Öregem!
Vermontnak is megvan a maga szépsége.
Itt mindig ilyen hideg lesz?
Csodálkoznál, hogy mennyivel melegebb van a megfelelő öltözékben.
SNOWBOARD KÖLCSÖNZÉS BEMUTATÓK
Mit szólsz?
Hát, elég más.
Az biztos.
SÍELÉS SNOWMASS, COLORADO
Ez van, Új-Anglia. Deszkára fel!
Apu, felhívhatom nagyapát? Csak szólok, hogy ideértünk.
Biztos vagyok benne, hogy tudja.
-Azt mondtam neki, hogy… -Mondok valamit.
Miért nem arra összpontosítunk, ami még előttünk van,
ahelyett, amit hátrahagytunk Hawaiin?
Nagyapád különben sem megy sehová.
Kivéve a tengerpartot néhány órára.
Oké.
Ha már előttünk lévő dolgok…
itt az órarended.
Egy tájékoztató is van benne a suliról.
Örültem volna, ha a te korodban ilyen helyre járhatok.
Nem kell eladnod nekem.
-Már itt vagyunk. -Oké.
FOGLALT PETE KAPAHAALA
Ezt nézd meg!
Apád saját parkolóhelyet kapott, névtáblával.
Nagyon jó, apu.
Gyere!
-Nálad van az órarended? -Igen.
Bekísérjelek, mielőtt elindulok a számítógépterem felé?
Ne, menni fog.
-Biztos? -Apu, nem lesz bajom.
Nem fogok megszökni vagy ilyesmi.
Rendben. Ne feledd, én sokáig leszek, úgyhogy menj a busszal!
Nem gond.
-Miss Arthur? -Biztosan te vagy Johnny.
-Igen, tanárnő. -Üdvözöllek az amerikai történelem órán.
Ülj le Brett mellé!
Őt meg milyen bolygóról sugározták le?
Hawaiiról, tesa. Ami egy állam, nem bolygó.
Ha már a témánál tartunk, Brett,
mondanál néhány információt a Hawaii-szigetekről?
Kultúra, történelem, ami csak eszedbe jut.
Ott mindenki béna ruhákat hord.
Elnézést, Miss Arthur! Nem fog előfordulni többet.
Miért nem kezdjük inkább az alapokkal?
Meg tudnád nevezni a Hawaii-szigetlánc fő szigeteit?
És te, Emily?
Hawaii, Kauai, Niihau,
Maui, Molokai, Oahu,
és azt hiszem, Kahoolawe.
Nagyon jó, Emily. Nagyon jó.
Johnny, mondanál nekünk valamit Hawaiiról?
Hé, láttál már vulkánt felrobbanni?
Mi van? Csak kérdeztem.
A Nagy Szigeten valóban van két aktív vulkán.
De nem láttam még egyiket sem kitörni.
Inkább meséld el nekünk, mit szeretsz csinálni időtöltésként Hawaiin?
Sok minden van.
Szörfözés. Azt minden nap csinálom.
Kivéve viharos szélben vagy szélcsendben.
Vagy ha beteg vagyok.
De ahhoz nagyon betegnek kell lennem, mármint a halálomon kell lenni.
Aztán ott van a szörfvitorlázás, a pecázás.
Remek túrákat lehet tenni az északi parton.
Kajakozás, vízesések.
Sokat járok a strandra.
Bikinis csajok.
-Ananászt vagy barackot? -Ananászt kérek.
Elnézést. Én ananászt kértem.
És azt is kaptál.
Ki a következő? Ananászt vagy barackot?
Bocs, Hawaii, ez az én helyem.
Nem gond.
Keresek másikat.
Szióka!
Kizárt, hogy ez ananász.
-Az a srác egy lúzer, mi? -Igen, micsoda lúzer.
Megnézheted, ha akarod.
-Az a magazin nagyon baró, tesa. -Baró? Tesa?
-Ez itt Amerika. Beszélj angolul! -Bocs, haver.
Úgy értettem, fain. Totál klafa.
A csajok tényleg így néznek ki Hawaiin?
-Mármint az összes? -Nagyjából.
Majd add vissza, ha végeztél vele!
-Hé, Brett, nézd! -És?
Azt írja, hogy Johnny Kapa-izé
az északi part legígéretesebb fiatal hullámlovasa,
ment egy Richtert a jobboson.
Hé, Brett, hogyan mész Richtert?
Úgy néz ki, mintha érdekelne?
Mi a helyzet?
Nem sok. Csak üdvözöltük az új srácot.
-Akkor megyünk síelni? -Igen, menjünk!
Hé, Hawaii! Várj egy kicsit!
Síeltél már valaha?
Öö, hát…
Persze, néhányszor.
Délután felmegyünk a csúcsra, ha csatlakoznál.
-Persze. -Rendben.
Milyen nehéz lehet?
Mi van ezekkel a bakancsokkal?
Biztosan csináltad már korábban?
Igen, jól leszek, ha a lécek már a lábamon lesznek.
-Akkor tessék! -Köszönjük, Mr. Edison!
Igen, kösz!
-Ajjaj! -Ne, Johnny!
Sajnálom, tényleg.
Felejtsd el! Csak menj!
Még soha nem járt olyan hegy közelében, amiből nem jön ki láva.
Menjünk!
Mit is mondtál, hol síeltél korábban?
Hát…
Snowmassben.
Király hely.
Remélem, nem fogsz unatkozni.
Ezek a pályák elég szelídek lehetnek annak, aki már nyugaton is síelt.
Nem hiszem, hogy unatkoznék.
-Mi a baj? -Laza a kötésem.
Talán a felvonós srácnak van csavarhúzója.
Itt megvárunk.
Brett, szerinted tudnál kicsit segíteni?
Persze.
Bocsánat!
Jövök!
Lábak, ne hagyjatok cserben!
Jövök!
Bocsánat!
-Brett, lehet, meg kéne állítanunk. -Kizárt.
Mi a baj? Megállni nem tanítanak meg azokban a hawaii síiskolákban?
Esetleg elárulnád, hogy kell?
Tuti megállsz, mielőtt leérsz a főútig. Vagy talán mégsem!
Nagyon vicces.
Én is nevetnék, ha nem az életemet készülnék elveszíteni.
-Nem tudja irányítani. -Nekem mondod?
Megpróbáltuk megállítani.
Még valaki megsérül miatta.
SÍPARK
SKYLINE SÍSZAKÜZLET
A másik oldalon van a visszaadás.
-Jól vagy? -Persze, jól vagyok.
-Nem ütöttem el senkit, ugye? -Nem, de óvatosabban legközelebb!
Nem hiszem, hogy lesz legközelebb.
Gratulálok, Hawaii! Az első napod, és máris megvan az első felismerés.
Nélküled nem ment volna, Brett.
-Én meg akartam állítani. -Mi van?
-Szia! -Szia!
Milyen volt a suli? Szereztél új barátokat?
Igen, elvittek síelni.
Tényleg? Milyen volt?
Nehezebb, mint amilyennek látszik.
-Elestél? -Csak egyszer, de… az emlékezetes volt.
-Jól vagy? -Persze, jól vagyok.
-Felmehetek, és felhívhatom nagyapát? -Persze.
Nagyapád nincs otthon?
Nincs.
Ismered őt.
Valószínűleg a sziget másik felén üldöz valami óriási hullámot.
Azt hiszem, inkább megírom a házimat.
Anyu mondta, hogy kemény napod volt a sípályán.
Igen, ahogy mindenki másnak is, aki elém került.
-Remélem, tanultál is valamit. -Mint például?
Hogy a fontos dolgokra koncentrálj.
Például arra a kupac könyvre előtted.
Különben akár vissza is mehetsz Hawaiira szörfözni.
Apu…
Csak próbáltam beilleszkedni. Azt csinálni, amit a többiek.
Drágám, ez nagyon jó.
Csak talán érdemes kicsiben kezdeni,
és utána fejlődni a hegy királyává.
Nézd, mi jött meg végre!
Pont mintha itt nőttél volna fel, fiam.
Hát…
Határozottan jobban el fogsz tudni vegyülni.
Szia!
Nem gondoltam, hogy itt látlak. Mit csináltál?
Csináltam?
Semmit, ő az apám.
A diri az apád?
Mi inkább igazgatónak nevezzük.
Én azt hittem, az a komoly, hogy az apám a számítógépeken dolgozik.
Biztos nagyon durva lehet.
Kétszer olyan keményen kell tanulnom, és soha nem késhetek el.
Azért elég fura.
Az összes szabály közül tudod, mivel lehet apámat legjobban kiakasztani?
-Biztos akarom tudni? -Az öltözködési szabályok megszegésével.
Na, most jobb, ha megyek.
Ki leszek csinálva.
-Johnny, igaz? -Igen, uram.
Mit tehetek érted?
Nos…
Miss Arthur szerint nem megfelelően vagyok öltözve.
-Szerintem az ingem miatt. -Miss Arthurnak talán igaza van.
Persze nem mintha nem lenne szép ez az ing.
Köszönöm.
Elmondta már valaki, hogy miért van öltözködési szabályzat?
Nem igazán.
Az évek alatt rájöttünk, hogy
ha a diákoknak nem azon jár az eszük, hogy ki jár
a legújabb vagy legdrágább divat szerinti ruhákban,
akkor mindenki egyenlő helyzetből indul már a legelején.
Az egyetlen dolog, ami számít, az az egyenruhában lévő ember,
és az általa elért eredmények.
-Ez így érthető? -Igen, uram.
Helyes.
Akkor, ha szerinted holnap meg tudsz jelenni a teljes egyenruhában,
nincs több megbeszélnivalónk.
-Vagyis… ennyi? -Igen.
Hacsak nincs több kérdésed.
Nem, nem, nincs.
-Köszönöm, uram! -Igazán nincs mit.
Élvezted, hogy teljesen beparáztattál?
Talán egy kicsit.
Tökély volt, öreg. Klassz volt. Szép volt.
Minden elismerésem.
Nem gond, ha ideülök?
Dehogy.
Te vagy a hawaii gyerek, aki tegnap banzájozott a csúcson.
Inkább kamikazéztam. Ott voltál?
Nem, de ma a hegyen mindenki erről beszélt.
Te is a Skyline-ba jársz?
Maple Valley.
Az állami suli. A nevem Sam.
Johnny Kapahaala.
Szóval jó vagy abban az izében?
Hát, híres vagyok jó kis ugrásaimról.
-Nehéz megtanulni? -Sokkal könnyebb, mint a síelés.
Meg tudnád tanítani, hogyan kell?
-Gondolom, nem mondták el a szabályokat. -Milyen szabályokat?
Az Academy síel. Az államisok deszkáznak.
Ez azóta így van, hogy a snowboardot feltalálták.
Na, én itt szállok le.
Sok szerencsét, Sas! Léceket előre!
Sas?
Nem rossz. Kezdesz úgy kinézni, mint egy igazi Sas.
Hé, egy srác is így hívott tegnap. Mit jelent ez?
Mindenkit így hívnak, aki az Academyre jár.
A Maple Valley-sek a Sünök.
Jól be voltak szívva, amikor nevet kellett választani.
Erre még sosem gondoltam.
Emily, te szoktál snowboardozni?
-Persze, hogy nem. -Sosem akartad kipróbálni?
Mi nem snowboardozunk, Johnny.
-Miért nem? -Mert mi síelünk.
A Sünök a parkban deszkáznak, mi pedig a síközpontban síelünk.
Ez a dolgok rendje.
Erről jut eszembe. Megcsináltam a 360-at. Csak hogy megmutassam, ki a bajnok.
-Beszélhetek veled egy percre? -Persze, nem gáz.
Lemaradtál a megállódról?
Nem, tesa, csak egy percet kérek.
Ja, menjetek! Majd utánatok megyek.
Sam, ő egy Sas.
Nyugi, Aaron. Nem fertőző.
-Szóval mizu? -Máris mondom.
Egész életemben deszkán álltam.
Ha nem kapok egyet hamarosan, komolyan megkattanok.
Vermontban nincsenek nagy hullámok, így a második legjobb megoldást kell választani.
-Itt jönnél te a képbe. -Vár egy pillanatot…
Engem nem érdekelnek a Sasok és a Sünök meg ilyenek.
Csak meg akarok tanulni deszkázni.
Ez meg mi volt?
Csak az egyensúlyérzékedet ellenőrzöm.
Gyere utánam! Találkoznod kell valakivel, mielőtt felmegyünk a dombra.
Azt hitted, szét fogom rúgni a segged, mi?
Na persze, csak próbáld meg!
Jobb, ha begombolod a kabátodat.
Most a hegy másik oldalán vagyunk.
-Randy! -Csá, Sammy! Mi az ábra?
Hoztam egy új vevőt. Randy, ez itt Johnny Ka…
-Kapahaala. -Igen. Ahogy mondja.
-Most érkezett Hawaiiról. -Aloha, tesa.
Aloha.
Nem ismerlek téged valahonnan?
-Voltál már Hawaiin? -Jó lenne!
Nem volt valami botrányosan jó szörfös Johnny Kapahaala névvel?
A csávó egy állat volt. Johnny Cunaminak hívták.
Még mindig úgy hívják. Ő a nagyapám.
Nem igaz. Ez nem lehet igaz!
-De igaz. -Ez tényleg elképesztő.
Teljesen felszerellek. Amire csak szükséged van, díjmentesen.
Nézz körül! Válassz! Még visszajövök.
Kösz, Randy!
-Ilyet ugye nem kell felvennem? -Ne nyúlj hozzá!
Nem, még nem vagy elég menő. Talán az első nagy ugrásodnál. Talán.
Szóval ez olyan, mint a szörfözés, csak hóval, ugye?
Ha te mondod. Csak rajta!
Sosem szörföztem, de a magazinok szerint két nagy különbség van.
Ezt mondhattad volna azelőtt, hogy megkóstoltam a havat.
Igen, de jobb első kézből megtanulni.
-Akkor elmondod? -Igen.
Első a kormányzás. A vízben a deszka elejével kormányzol, ugye?
-Alapvetően. -A hóban pont ellenkezőleg.
A deszka hátuljával kormányzol. Ha az elejével csinálod, elvágódsz.
-Akkor a deszkán sétálás szóba se jöhet? -Igen, ez a másik nagy különbség.
Most próbáld újra! De lassan.
Oké.
Így legalább nem üt agyon, miután elesel.
Oké, próbáld újra!
És olyat mikor csinálunk?
Először felállni tanulj meg!
Igen. Az sokat segítene.
Tedd fel a kezed! Ide.
-Keresztezz! -Oké. Ezzel a kézzel.
Igen. Kereszt, aztán…
Ez az!
Igen, ez az.
Most ugye csak viccelsz? Hé, Brett, ezt nézd meg!
Még nem láttatok ilyet? Ja igen, a Skyline-ban nincs snowboard.
Mindegy, mennyire öltözik fel egy Sün, a lúzerség így is látszik.
Pont mint amikor egy csapat sznob kap igazi ruhákat.
Nem is értem, mi olyan nagy szám ezekben az izékben.
Mármint mi benne a kihívás?
Na ugye. Semmi különös.
Hé, Johnny, elvigyelek?
Mennem kell. Léceket előre!
A suliból ismered a srácokat?
Igen.
Látod? Mondtam, hogy szerzel új barátokat.
Hát megtörténik. Te vagy az első az Academyről, aki átlépte a határt.
Most a senki földjén vagy.
Talán ha több Sast is rávennénk a deszkázásra, megváltoznának a dolgok.
Nem a deszkázás a lényeg. Apám szerint ez olyan, mint minden háború.
-A földről szól. -Ezt hogy érted?
Régen az egész hegy egy pasasé volt.
Amikor tíz éve meghalt, a családja középen felosztotta.
A deszkások ezen az oldalon, a síelők a másikon.
Az egyetlen probléma, hogy a legjobb pályák a Skyline-hoz kerültek.
Mi nem mehetünk át oda.
-Ez totál agyrém. -Abszolút.
De mit csináljunk?
Még mindig hagyod, hogy legyőzzön a hegy. Neked kell legyőzni a hegyet!
Alig várom, hogy elvigyelek az óceánba. Komoly visszavágás lesz.
Remélem is. Az egyetlen nagyobb víztömeg, amit láttam, be volt fagyva.
-Ne már! -Komolyan mondom.
Ez az első lakhelyem, aminek a nevében nincs benne a "gleccser" vagy a "jég" szó.
A testhőm is 5 fokkal hidegebb a legtöbb emberénél.
Tehát a súlyodat az első lábadra helyezd, a hátsóval pedig irányítasz.
-Legyél agresszív! -Rendben.
Ez az!
Mikor hagyod már ezt a csávót?
Ne már! Legalább most nem fejelte le a hegyet.
Apád biztos nem parázik, hogy átjövök?
Nem hát.
Ezek a gépek mindig ilyen hangosak?
Gondolom. Egész életemben bázisokon éltem.
Én már észre sem veszem.
-És hová mennek innen? -Mindenfelé.
Dél-Karolina, Texas, Montana.
-Hawaii? -Nem tudom. Lehet.
Ő az anyukád?
Igen.
Néhány éve halt meg.
-Sajnálom. -Én is.
Nem fárasztó, hogy ennyit költözködtök?
De. Bár apám megígérte, hogy most itt maradunk egy darabig.
Helló, őrmester, mit keres ilyenkor itthon?
Ma korábban végeztem, Sammy.
Gondoltam, bemegyünk a városba, megnézünk egy filmet.
Király!
Ő biztosan a híres hawaii szörfös, akiről annyit hallottam.
Igen, uram. Johnny vagyok.
Aloha, Johnny. Örülök, hogy megismerhetlek.
Te is csatlakozhatsz hozzánk.
Jó lenne, de haza kell mennem.
Talán máskor.
Ha megvárod, míg átvedlek civilbe,
-szívesen elviszlek. -Az szuper lenne.
Haver! Apád nagyon menő.
Abszolút.
És mondd csak, amúgy milyen?
Mi milyen?
Hawaii.
Nagyon király. Képzeld el ennek a városnak a szöges ellentétét, és meg is van.
Ha holnap átjössz, megmutatom.
Király.
Az egy baromi nagy hullám!
Az semmi. '94 telén 12 méteres hullámok is voltak.
-Az őrületes volt. -12 méteres hullámon szörföztél?
Én még túl kicsi voltam. De a nagyapám igen.
-És az apád? -Ő nem szörfözik.
Hogyhogy?
Nos, ő kábé annyira hasonlít rám, mint ez a hely Oahura.
Ha legközelebb lesz ilyen, ott leszek.
Bármi történjék.
Hát ha snowboardozni is így fogsz, mindenkinél nagyobb ugrást produkálsz.
Kivéve persze nálam.
Sam, kösz, hogy megteszed ezt értem!
-Mit? -Hogy tanítasz és lógsz velem.
Tudom, milyen új gyereknek lenni. De jobb lesz majd.
Hé!
Minden oké, tesa.
Valami baj van?
Nem értelek.
-Mit kellene érteni? -Miért snowboardozol?
Hát, gondolom, mert jó móka.
Ugye nem próbálod beadni, hogy apádnak ezzel is problémája van?
Nagyon vicces.
-Nehéz megtanulni? -Az.
-Te valószínűleg nem is tudnád. -Ezt hogy érted?
Hát, csak… Higgy nekem!
-Te sosem tudnál felállni egy ilyenen. -Miért nem?
Nem sértésként, de úgy hallottam, minél régebb óta vagy Sas, annál nehezebb.
Amennyire én tudom, te Sasnak születtél,
úgyhogy szerintem maradj a síelésnél.
Amúgy sem akarnád, hogy Brett megharagudjon, igaz?
Deszkára fel, tesa!
El tudod hinni, hogy Sünné vált? Mennyire szánalmas már!
Egyre jobb vagy, kivéve azt a Supermant, amit a dombon villantottál.
-Jó, oké. -Beakadt a lábujjad.
-Biztos, hogy senki se követett? -Nagyon vicces.
Most mit csináljak?
Sam, ő itt Emily. A kettes számú Sas, aki dobja a síelést.
-Én nem dobok semmit. -Akkor mit keresel itt?
-Kell, hogy legyen rá okom? -Nem, csak azt hittem…
Megyünk vagy nem?
Oké, készen állok egy igazi lesiklásra.
Egész jó vagy az első alkalomhoz képest, de szerintem nem…
Nem értek utol, megvárlak titeket lent.
Várj, Emily, ne!
Ne, ne!
Ne!
Jaj, ne!
Várj meg itt!
Hol van? Látod?
Igen, látom.
Emily! Jól vagy?
Jól vagyok, de beszorultam!
Oké, csak tarts ki!
El kell mennünk segítségért.
Elmegyünk segítségért.
Sam! Ne!
Sam!
-Jól vagy? -Johnny!
Le kell siklanod, és meg kell keresned a pályaőrt.
Rendben, oké.
Oké, mindjárt visszajövök.
Te jól vagy?
Azt hiszem, attól függ, hogy definiálod a jót.
Azt hiszem, ez már haladó osztály.
Biztos vagy benne, hogy le tud menni?
Igen, már elég jól megy neki.
-Hogy vagy, Emily? -Már nem tudom tartani magam a deszkával.
Oké, tarts ki! Megpróbálok lenyúlni, és kiszabadítani a lábadat.
Csak tarts ki! Minden rendben lesz.
Siess, Sam! Már nem bírom sokáig.
Azt nézd meg, öregem!
Ez nem az a Sas?
Láttad azt a dobbantós landolást?
-A barátaimnak segítség kell. -Merre vannak?
-A párkányon túl. -Ugorj fel!
Kapaszkodj!
Arra vannak!
Sam! Emily!
-Jól vagytok? -Igen. Hoztál segítséget?
Itt vagyok. Tartsatok ki, srácok!
Hozok kötelet. Rögtön visszajövök.
Ez az, Johnny! Megmenekültünk!
Reméljük, ez leér addig.
Dobom, srácok. Vigyázzatok a fejetekre!
Fogd a másik végét!
Tekerd a hurkot a lány csuklójára! Először őt húzzuk fel.
Rendben.
Gyere, Emily!
Jó. Emily, tarts ki! Meg is van. Készen állsz?
Egy, két, húzd!
Ez az. És húzd!
Jól van, Emily. Csak tarts ki!
Egy, két, húzd!
Kész és… húzd!
Ez az, Emily. Remekül csinálod.
Egy, két, húzd!
Majdnem megvagy. Ez az.
-Jól vagy? -Igen.
Azt hiszem.
Ez igazán megható, de én még mindig itt vagyok, srácok.
Tarts ki, Sam! Máris jövünk érted.
Apa, jól vagyok.
Igen.
Nem, ígérem, hogy nem sérültem meg.
Jól vagy?
Nem, nem kell orvoshoz mennem.
Köszönjük! Mindent.
A barátotok meg legközelebb figyelje a táblákat.
Apa, ez nem fair.
Menjünk!
Igen.
Ha ezekkel a lúzerekkel akarsz lógni, az a te bajod.
De Emilyt nem kell magaddal rángatnod.
Nyugi. Baleset volt.
-Te ebből maradj ki, Sün! -Hé!
Maradj távol Emilytől!
Csak azért volt kedves hozzád, mert az apja megkérte rá.
-Ez… -Ez így van.
De most, hogy szobafogságot kap miattad, nem lesz gond.
Te most már Sün vagy. Döntöttél.
Miért nem maradsz a kis tetű haverjaiddal,
és hagyod Emilyt békén?
-Ne foglalkozz vele! -Sammy! Itt vagyok lent.
Szerencsétek volt, hogy ott volt a pályaőr a motoros szánnal.
Sajnálom, apu. Csak segíteni próbáltam Emilynek.
Azt hittem, így eljuthatok hozzá.
Nos, azt hiszem, bizonyos értelemben büszkének kéne lennem.
De mostantól légy óvatos!
Nagyon nem szeretném, ha bármi rossz történne.
Tudod, miért vagyok mérges, ugye?
Emily és Pritchard igazgató úr meg a munkád miatt.
Erre tulajdonképpen nem is gondoltam.
-Mostanáig. -Johnny…
Aggódtunk, hogy történt veled valami.
Ez nem Hawaii.
Ott ismered a korlátaidat, és tudod, meddig mehetsz el.
Elképesztő. Egyszerűen nem tudsz nem úgy viselkedni, mint az apám.
-Király. -Nem bóknak szántam.
Nos, miért nem… mész fel, és csinálod a leckédet?
Miért rángattad bele ebbe is az apádat?
Mert ő is része a problémának.
Nem számít, hány kilométert teszek közéjük.
Ne mondd nekem, hogy a költözés csak azért volt, hogy távol legyen a nagyapjától.
Persze, hogy nem.
Az volt a ráadás.
Nézd, a srácnak meg kell értenie,
hogy az apám nem példakép, nem egy hős.
Csak egy szörfőrült.
És nem akarom, hogy Johnny úgy végezze, mint ő.
Nem engedem, hogy ez megtörténjen.
Csak egy gyerek, Peter.
Hogyan tudnánk megjósolni, mi lesz belőle?
Ma még profi szörfös akar lenni.
Holnap lehet, hogy dobfelszerelést kér, hogy rocksztár lehessen.
Légyszi ne is viccelj ezzel!
Tényleg azt reméltem, hogy ha idejövünk, ha otthagyunk néhány zavaró tényezőt,
akkor az újra összehoz minket.
Mint családot.
Bármilyen közelség is hiányzik köztünk, annak semmi köze a szörfözéshez.
Vagy az apádhoz.
Szerinted miért szereti Johnny annyira a nagyapját?
Fogalmam sincs.
Mert ő nem próbálja olyasvalakivé változtatni, ami nem ő.
Bátorítja, hogy a lehető legjobb ember legyen.
Annak az embernek örül, akit most lát benne.
Tudom, hogy a jót kéne meglátnom, de hiányzik az otthonom, nagyapa.
-Hiányzol. -Nekem is hiányzol, Pono.
Nézd, egy dologban biztos lehetsz. Mindig tudod, hol találsz.
-Mi van a szörfözéssel? -Nagyobbak, mint valaha!
Egy elég nagy hullámot várok a hétre.
-Ne már! -Pono.
Bármikor eljöhetsz meglátogatni.
Van itt egy függőágy a neveddel.
Csak egy szavadba kerül, és a tiéd.
Nagyapa, mennem kell. Nemsokára visszahívlak.
Hogy van?
Jól, azt hiszem.
Szóval? Szobafogság?
Miért gondolod azt?
-Csak azt hittem… -Szívem…
Szerintem elég jól megtanultad a leckét.
Meg.
Anyu, apu miért utálja annyira nagyapát?
Egyáltalán nem utálja.
Ők csak…
máshogy látják a dolgokat.
Például milyen dolgokat?
Például az életet.
-Az elég nagy dolog. -Igen, az.
Régebben az apádban és a nagyapádban sokkal több közös volt.
Furcsa apura másként gondolni, mint amilyen most.
Mármint, hogy más is érdekli a munkán kívül.
Johnny…!
Van egy csomó dolog, ami jobban érdekli apádat a munkájánál.
-Például mi? -Például, hogy jó apád legyen.
Ez a világon a legfontosabb neki.
Most jobb, ha nekiállok a házimnak.
Igen. Kell segítség?
Megleszek.
Gyere be!
Elnézést, uram.
Tényleg beszélnem kell önnel arról, ami tegnap a hegyen történt.
-Mi a helyzet? -Jól vagyok.
Most jövök az apád irodájából, és csak szerettem volna…
-Te beszéltél az apámmal? -Igen.
Ezt miért kellett csinálnod? Csak mindent még jobban elrontasz.
-Én csak szerettem volna… -Johnny, figyelj!
A tegnapival kapcsolatban – szerencsénk volt. Nagy szerencsénk.
Tudom, Emily, de végül minden jól alakult, nem?
Kérlek! Egy darabig nem találkozhatunk. Hát nem érted?
-De én… -Most mennem kell.
Ez őrületes volt!
Ismered azt a srácot?
Hé!
Hadd találjam ki! Sasok nem jöhetnek.
Nem. Amit tegnap műveltél.
Óriási ugrást produkáltál, amikor segítségért mentél Saméknek.
Hatalmas riszpekt. Igazi nagymenő vagy.
Kösz, tesa! Nem is tudtam, hogy láttátok.
Ez meg mi?
Csá! Most már elég menő vagy.
Megyünk rajtaütni a Sasokon.
-Az mit jelent? -Új porhó van a hegy másik oldalán.
Az egész hegy legdögösebb pályái.
-Akarsz jönni? -Ezért nem kapcsolhatnak le?
Figyu! Csak ha elkapnak.
A Sünök mottója: csináld nagyban, vagy csináld otthon.
Jól van.
Jól van, mozgás, srácok! Gyerünk!
-Ezek a csávók sose maradnak otthon? -Ja, lépnünk kéne.
Nagyapám mindig azt mondta, hogy a hullámok mindenkié.
Miért lenne ez itt másként?
-Mert nem szabadna ezen a pályán lennetek. -Ez le van írva valahova?
-Nincs rá szükség. -Brett!
-Ez már kezd ostobaság lenni. Hagyd már! -Nem, nem hagyjuk.
Ha közéjük vágysz, add le a kabátod, és tanulj meg snowboardozni!
Nem én. Én soha többé nem állok rá egy olyan micsodára.
Figyelj, Hawaii, vidd ezt a csapat selejtet vissza a síparkba, most!
Nem megyünk sehová. Ezek a legjobb pályák, és mi is használhatjuk őket.
Komolyan beszélek. Húzzatok el! Na, elmentek vagy mi lesz?
Meghalsz, Sün!
Verd szét!
Tudom, hogy velem akarsz szembeszállni!
Hagyjátok abba a verekedést!
Jön a pályaőr!
-Tűnjünk innen! -Ne merj holnap bejönni a suliba!
Ha megteszed, véged.
Gyere, Emily! Ne feledd, mit mondott az apád!
-Jól vagy? -Igen.
-Jól vagytok, srácok? -Igen.
Biztos a magasságtól.
Talán vissza kéne mennetek a síparkba.
Igen, pont oda indultunk.
Haver, ha apám ezt megtudja, nekem tényleg végem.
Talán nem tudja meg.
Nem is ez történt!
Ő kezdte. Én csak megvédtem magam.
Én csak arra tudok hagyatkozni, amit a többiektől hallottam.
Volt egy verekedés, amit te és a többi snowboardos kölyök kezdett.
Ez teljes agyrém.
Beszélt Emilyvel? Ő mit mondott?
Kezdünk eltérni a tárgytól. Vagyis…
Mint az öltözködési szabályoknál, amit már korábban átvettünk,
van egy magatartási kódexünk is, mely szerint nem verekedhetsz más diákokkal.
-A körülményektől függetlenül. -Igen, uram.
A Skyline házirendje alapján ki is csaphatnálak.
Miután beszéltem a szüleiddel, úgy döntöttem, hogy csak figyelmeztetlek.
De innentől fogva próbaidőn vagy.
Köszönöm, uram!
Kulcsfontosságú döntést kell hoznod, Johnny.
-Miről? -Hova szeretnél tartozni?
Elnézést, uram, de nem értem.
Barátok, Johnny. A barátaidról beszélek.
Azt mondja, hogy válasszak a Sasok és a Sünök között?
A Skyline-nak nem véletlenül van ilyen jó híre.
A város másik felén tanuló gyerekeknek
soha nem lesznek olyan lehetőségeik, mint neked, ha itt maradsz.
De ez nem fair.
Nem kellene így lennie, ahogy a hegynek sem kéne kettéosztva lennie.
Lehet, hogy nem fair, de ez a valóság.
Ugyanez a helyzet a való világban is.
Jó vagy rossz, helyes vagy nem helyes, ezek a tények.
Neked megvan az esélyed a győzelemre, Johnny.
Nem szeretném látni, hogy feladod ezt az esélyt,
csak hogy lecsússz néhányszor egy fadarabhoz kötözve a hegyről.
Legalább nem rúgtak ki.
Te ezt győzelemnek tekinted?
Nem várhatnánk, míg hazaérünk, hogy beszéljünk róla?
Az igazat mondom. Nem én kezdtem.
Szia, Sam!
Nézd, most nem igazán tudok veled lógni.
Én se veled, de beszélnünk kell.
Sam, bármi is az, most várnod kell.
Tudom, uram, de nagyon fontos.
-Sam, azt mondtam… -Peter?
Miért nem megyünk be és adunk a srácoknak öt percet?
Igen, annyi elég is.
Rendben. De ennyi!
Utána befelé.
-Nagy bajban vagy? -Eléggé.
Gondolni sem akarok rá.
Szóval mit akartál mondani?
Vágod, hogy apám azt mondta, hogy itt leszünk egy darabig?
Igen.
Áthelyezték, és előléptették főtörzsőrmesterré.
-A hét végén indulunk. -Hová?
Izlandra. Öregem, annyira unom a fázást!
Ez nagyon kemény. El se tudom hinni.
Te nem hiszed el? Szerinted nekem milyen érzés?
Apám megígérte nekem. Megígérte!
-Sajnálom, tesa. -Én szeretek itt.
Veled lógni, deszkázni.
Nem akarok újra elköltözni.
Tennünk kell valamit.
Túl késő. Ennyi volt.
Mi volt ilyen fontos?
-Sam Izlandra költözik. -Johnny, annyira sajnálom.
Lehet, hogy nem akarod ezt hallani,
de talán jobb is, hogy Sam elmegy.
Hogy tudsz ilyet mondani?
Meg kell tanulnod kijönni az iskolatársaiddal.
Addig pedig szeretném, ha távol maradnál azoktól a… Sünöktől.
Pete!
És azt sem akarom, hogy snowboardozz.
-Nem hiszem el, hogy a saját apám egy Sas! -Johnny!
Azt hittem, életem legrosszabb napja volt, amikor ideköltöztünk.
Megpróbáltam beilleszkedni. Kijönni a többiekkel.
Végre sikerülne, erre a legjobb barátom elköltözik.
Te pedig azt mondod, hogy nem lóghatok a többiekkel, akik még vannak?
Ez akkora szemétség, hogy nem bírom!
Egy nap majd megérted, miért csinálom ezt.
Nem, apu. Nem fogom.
Ebben semmi helyes nincsen, és ezt te is tudod.
Bárcsak nagyapa itt lenne! Ő legalább megért engem.
Cső, én vagyok. Hadd kérdezzek valamit!
Pontosan mennyire fázol?
Ezt nézd!
"Anya, apa! Sajnálok mindent, hogy cserbenhagytalak titeket,
"de Sam és én nem élhetünk itt tovább."
"Kérlek, ne aggódjatok. Jól leszünk ott, ahová megyünk."
-Hol lehet? -Nem tudom.
Ezt nem hiszem el.
Én igen. Nekem nem okoz gondot elhinni.
Maguk is kaptak ilyet?
Szerinted hová mehettek?
Két 13 éves fiú, pénz nélkül.
Milyen messzire juthatnak?
Szerintem az apám hadbíróság elé állíttat,
amikor rájön, hogy fellógtunk az egyik gépükre.
Ja. De mondd, hogy nem érte meg!
Na jó, megérte!
Hé! Pono!
Ez a nagyapám!
De azért el kell ismerned, Pete!
Elég nagy találékonyság felugorni egy katonai csapatszállítóra és iderepülni.
Nem, apa. Inkább elég nagy ostobaság.
Persze, gondolom, te tárt karokkal fogadtad őket.
Nem szeretném abbahagyni ezt a meccset az izgalmasabb menetek előtt,
de ez most nem rólad és rólam szól.
-Hadd beszéljek vele! -Ne, most alszanak. Hadd pihenjenek!
Jó. Akkor holnap szépen felteszed őket egy ide tartó gépre.
Gondolom megtehetném, de nem fogom.
Hogy…?
-Hogy érted azt, hogy nem fogod? -Ahogy mondtam.
Nem kényszerítem őket, hogy visszamenjenek.
Ez nem játék.
Márpedig visszaküldöd azt a kettőt. Megértetted?
Gondoskodom róla, hogy visszamenjenek.
De csak amikor készen állnak.
Különben újra megteszik.
-Figyelj rám! -Csak próbáljuk meg!
Minden rendben lesz.
Minden megoldódik, fiam.
Te csak azzal törődj, mit csinálsz, ha visszaérnek Vermontba. Aloha.
De Ap…
-Mi a baj? -Holnap visszajönnek?
Apám szerint egyedül kell meghozniuk ezt a döntést.
Teljesen megőrjít.
A fiúk jó kezekben vannak. Ne aggódjon!
Biztos benne?
Nagyon is.
Amikor Johnny megszületett,
azt mondtuk, hogy amikor arról van szó, hogy mi a legjobb neki,
összetartunk, egy csapat leszünk a fiunk nevelése kapcsán.
És elég jól is működött, mostanáig.
Igen.
De valami megváltozott, Peter.
Mi változott?
Mi van? Szerinted én?
Valahol útközben
elvesztettem azt a fiút az északi partról, akibe beleszerettem.
Nem maradhattam örökké kölyök, Mel.
Legalábbis ha úgy akartam eltartani ezt a családot, ahogy tettem.
Szívesen visszaadnék belőle, ha egy napot eltölthetnék
azzal a Pete Kapahaalával, aki olyan boldog volt.
Aki úgy szerette az életet.
Nem gondolod, hogy kissé érzelgős vagy?
Csak annyit mondhatok, hogy nem nézhetem tétlenül,
ahogy megfosztod a fiunkat attól az örömtől, amit régen te is éreztél.
El tudod hinni, hogy ezen a kétmérföldes partszakaszon
a világ legjobb hullámaiból 15 megtalálható?
-Helló! -Helló!
Jó reggelt!
Nagyapa?
Ugye nem fogsz visszaküldeni minket?
Igen, Mr. Cunami. Nagyon szeretek itt lenni.
Ha tényleg itt akartok maradni, én nem foglak megállítani titeket.
Komolyan mondod?
Ami engem illet, felőlem addig maradtok, amíg csak akartok.
Ez az!
-Jó szórakozást, haver! -Helló, Sam!
Biztos nem gond? Maradhatok, és taníthatlak.
Menj csak! A nagyapád felvisz a hullámokra, amíg visszaérsz.
-Készen állsz, Sam? -Igen, uram!
Johnny K! Hallottuk, hogy visszajöttél, de nem hittük el!
Szevasztok, srácok!
Mint A sziklában.
Amikor abban a brutál börtönben vannak, és alig tudnak élve megszökni.
Annyira azért nem volt rossz. Hallottátok a híreket?
Igen, tombol a szél a Pipeline-nál.
Menjünk, mielőtt eldurvul!
Figyu, ti menjetek előre! Nekem még el kell intéznem valamit.
Na persze! Vicces csávó.
Komolyan mondom.
Maradok még.
Hé, Pono!
Öregem, ez annyira király volt!
Bárcsak itt lett volna az apám, hogy lássa.
Apád nagyon büszke lett volna, Sam.
El sem hiszem, hogy valaha is elhagytam Hawaiit.
Én néha azt kívánom, bárcsak én mehettem volna helyetted.
Az kizárt. Miért akarnál ilyesmit?
Gondolj bele! Mindig tudod, hogy tudsz olyan jól hullámokat
lovagolni, mint bárki más a szigeteken.
De neked egy olyan világba kellett menned, ami ennek a helynek a teljes ellentéte.
Ott lovagoltál hullámokon?
Nem, biztos vagyok benne, hogy ott nincsenek hullámok.
Legalábbis én nem láttam egyet sem.
-Szóval biztos vagy benne? -Igen, éltem ott egy darabig.
Biztos vagyok benne, hogy Johnnynak igaza van.
Nincsenek hullámok. Semmi.
Néha nem hasonlítanak hullámokra, Sam.
Néha hóbuckára hasonlítanak,
néha pedig olyan dolgokra, amiket nem szeretsz csinálni.
Szerintem nagyapa azt akarja mondani,
hogy meg kell birkóznunk a dolgokkal, amik velünk történnek.
Tudod, mint egy tomboló hullámmal.
Igen. Valahogy így.
Mr. Cu, nem baj, ha most felhívom az apámat?
Dehogy, szolgáld ki magad, Sam!
Ez tisztességes dolog volt tőled. Itt maradtál, segítettél a barátodnak.
Te is ezt tetted volna.
Apu szerint minden nappal jobban hasonlítok rád.
-És te ezt szeretnéd? -Persze.
-Nem baj, ugye? -Nem.
De én sem vagyok tökéletes, Pono.
De gondolom, ezt már mástól is hallottad.
Nagyapa…!
Ne érts félre, Pono!
Büszke vagyok, hogy a hullámokban akarsz dicsőséget szerezni a család nevének.
De azt szeretném, hogy megtaláld a saját álmaidat.
Garantálom, hogy ha megtalálod, az sokkal jobb lesz, mint amit én valaha csináltam.
Sam még alszik?
A kis leckénk biztosan sokat kivett belőle.
Igen.
Nagyapa?
Amikor először tanultam szörfözni, jó voltam?
Mi? Hát nem emlékszel?
-Nem igazán. Elég kicsi voltam. -Igen.
Nos, Pono…
Nem volt szép látvány.
Sokáig tartott, mire felálltál,
de soha nem adtad fel, és csak ez számít.
Csak az van, hogy ott Vermontban minden annyira nehéz.
Hát, egyesek számára ez elég ok lenne, hogy itt maradjanak.
De valószínűleg jobb ok arra, hogy visszamenjek, ugye?
Pono!
Ez egy olyan alkalom, amikor biztos vagyok benne, hogy az én unokám vagy!
Akkor nem haragszol rám?
Nem, dehogy!
Sőt, emlékszel, hogy azt mondtam, hogy szeretnék a helyedben lenni?
Igen…
Vigyázzanak a lépcsőn!
Ez gyönyörű!
Igazságtalan voltál ezzel a hellyel, Pono.
-Anyu! -Szia!
-Helló, Pete! -Apa.
Fel is tehetted volna őket egy gépre.
És hagyjam ki ezt az arcot, amit vágsz?
Szia! Hogy vagy?
-Ez a miénk? -Igen.
Most biztos nagyon haragszol rám, ugye?
Később megbeszéljük.
Ha túljutok a sokkon, hogy nagyapáddal is találkoztam.
Tudod, Pono,
szerintem a csillagok még fényesebbek itt, mint odahaza.
Igen, azok.
Most már jobb, ha lefekszünk.
Jobb, ha kipihened magad. Holnap nagy napunk lesz.
Igen?
Szerinted azért jöttem el idáig, hogy a tornácon üljek és a csillagokat nézzem?
-Jó éjt, Pono! -Jó éjt, nagyapa!
-Jó éjt, apu! -Jó éjt!
Hogy vetted rá, hogy hazajöjjön?
Nem kellett sokat tennem, Pete. Okos kölyök.
Jobban hasonlít az apjára, mint valaha is elismerné.
Bármit is tettél… Nagyra értékelem.
Én tényleg azt hittem, hogy ha ideköltözünk, az a legjobb lesz neki.
Remek lehetőséget akartam neki biztosítani.
Tudod, miért tetted?
Nem akartad, hogy úgy végezze, mint én.
Ez nem igaz, apa.
Dehogynem.
Nem gond.
-Apa, figyelj! -Nézd!
Ő csak egy gyerek. De olyan gyerek, aki valamit jobban csinál, mint bárki más.
Ha ezt elveszed tőle, egy részét veszed el.
Én sosem voltam olyan szenvedélyes szörfös, mint ti.
Talán egy generációt mindig kihagy.
A te nagyapád még úszni sem tudott!
Ha visszamehetnék,
sok minden van, amit megtettem volna, hogy jobb apa legyek.
De egy valamit nem változtatnék meg.
És mi az?
Tudod, amikor abbahagytad a szörfözést,
az nekem olyan volt, mintha a sulit hagytad volna ott.
De bármennyire is vissza akartalak kényszeríteni a vízbe, nem tettem.
Jó, hogy nem tetted.
-Úgysem gondoltam volna meg magam. -Pontosan.
Ahogy Johnny sem fogja meggondolni magát. Azt teszi, amit tenni fog.
A mi vérünkkel az ereiben
még Kamehameha sem állíthatná meg, igaz?
Köztünk ami történt, megtörtént.
De én büszke vagyok rád, fiam.
Csak azt remélem, te is büszke leszel Johnnyra, ha eljön az ideje.
Talán inkább menjünk haza.
Elvileg még mindig szobafogságban vagyok,
de az tuti, hogy itt nem szabadna lennem.
Nem tanított meg az apád arra, hogy hallgass az idősebbekre?
-De. -És én vagyok az idősebb. Idehallgass!
Apádat majd elintézem.
Te csak azzal törődj, hogy megmutatod a legjobb a pályát a hegyen.
-Meglesz, nagyapa! -Oké.
Ez egy király hely.
Hé, nagyapa, ezt nézd!
A longboard visszatért!
Ez nem igaz, öregem!
Johnny Cunami személyesen Randy boltjában!
Csak beugrottam megköszönni, hogy gondját viselted a kis békaporontyomnak.
Nem gond!
Teljes őrület, hogy tiszteletét tette szerény üzletemben.
Bocsi, szörfös felszerelésem nincsen, de nem is nagyon szokták keresni.
De a snowboardokkal tud nekünk segíteni?
Ez óriási!
Johnny Cunami hatalmasat megy, király földet érés az óriásugrás után!
Nem para. Majd…
Majd később megcsinálom.
Randy, ebből elvinnénk kettőt.
Készen állsz, hogy elkapjuk a nagy hullámot keleti parti módra?
Nagyapa, szerinted nem kellene előbb megtanulnod kicsit az alapokat?
Miattam ne aggódj! Inkább azt figyeld, tudsz-e lépést tartani!
Én készen állok, Pono.
Nem igaz, hogy ez csak úgy megtörtént!
Hogyhogy sosem mondtad, hogy tudsz snowboardozni?
Hogyhogy sosem kérdezted?
Hé, Hawaii, ki ez a félnótás?
Johnny nagyapja. Örülök, hogy találkoztunk, Brett.
Honnan tudja a nevemet?
Jól tippeltem.
De eszébe se jusson lemenni ezen a pályán!
Most nyilvánítottuk Sün-mentes területnek.
-Jogod van hozzá. -Ahogy mondja, jogom van.
Hogyne. Mármint amíg valaki más ki nem érdemli a helyét.
Van egy hírem, papi. Ez sosem fog megtörténni.
A hegynek ez az oldala csak a síelőké.
Tudja, ahol két léc van és nincs tetkó.
-És szerinted ez igazságos? -Nekem annak tűnik.
Ti csak lógjatok a tesáiddal a snowboard parkban,
ahol remélhetőleg nem hoztok szégyent a téli sportok közösségére.
Mi pedig, nos, itt maradunk, ahol…
mindig is voltunk.
A szigetünkön régebben volt ez a verseny.
Minden csoportból a legjobb szörfös elfogott egy hullámot,
és aki a legjobban meglovagolta, aznapra megkapta a partot.
Mit szólsz ehhez, Brett?
A párkánytól a hegy lábáig tartana a verseny. Csak te és én.
-Na persze! -Nem kamuzok.
Ha nyersz, a deszkások örökre eltűnnek a te feledről.
De ha én nyerek, megosztozunk a hegyen.
Az egészen.
Ez hülyeség. Ha én nyerek, nem változik semmi.
Miért kéne, hogy érdekeljen?
Mert a nyertes megkapja ezt.
-Nagyapa, ne! -Az meg mi?
Egy cunami-medál. Hawaii legjobb szörfösének adják.
De ennek semmi köze ehhez. Felejtsd el!
Vállalom.
A győztes megkapja a medált és a hegynek azt az oldalát, amelyiket akarja.
Jó. Holnap ezzel kezdünk. Itt.
Megdumáltuk.
-Mizu, Sam? -Cső, John-John!
-Mi történt? -Elbúcsúzni jöttem.
Nem hallottál a holnapiról?
A versenyről?
De. Fater szerint korán reggel indulunk, ezt a parancsot kapta.
Ki kell hagynom.
Le tudod győzni azt a srácot, Johnny.
Csak ne feledd: csináld nagyban, vagy csináld otthon!
-Rendben? -Rendben, tesa.
Kizárt, hogy az az idióta valaha viselje a medálomat.
Király.
Oké. Akkor viszlát, haver!
-Hé, Sam! -Igen?
Mahalo.
Szívesen, tesa!
Sam nem marad?
Csak elbúcsúzni jött.
Jól érezted ma magad a nagyapáddal?
Igen. Figyu! Tudom, hogy elvileg szobafogságban vagyok…
Figyelj, Johnny!
Miért nem felejtjük el a szobafogságot?
-Tényleg? -Tényleg.
Apu, tudom, hogy elszúrtam. A verekedéssel meg az elszökéssel.
Nem tudom, mi történt vagy miért csináltam,
de mostantól másképp lesznek a dolgok.
Tényleg nagyon sajnálom.
Inkább nekem kéne bocsánatot kérnem.
Neked?
Igen.
Sose gondoltam bele, hogy milyen nehéz lesz majd neked.
Az ideköltözés, eljönni otthonról.
Annyira nem is rossz.
Johnny…
Lehet, hogy nehéz elhinni, de a te drága apád sem tökéletes.
Ezt tényleg be akarod ismerni?
Higgy nekem, minél öregebb leszel, annál nehezebb beismerni.
És…
Annál nehezebb bocsánatot kérni.
Szóval ha tehetek bármit, hogy jóvá tegyem…
Hát, van ez a holnapi verseny.
És nagyon szeretném megcsinálni.
Mármint ha neked is oké.
Csak ha meg is nyered.
Annak a medálnak a családban kell maradnia.
Hé! Te tudtad?
-Most menj kezet mosni vacsora előtt! -Oké.
Nyolcbetűs szó kéne arra, hogy "csoda".
Nagyon vicces.
Úgy hangzik, egyezséget kötöttetek.
Igen.
Nagyon fájt?
Csak ha eszembe jut, mennyi időt hagytam ki a csodálatos fiammal.
Brett! Ez a hegy a tiéd.
Én még pénzt is tettem rád.
Felejtsd el azokat a Sünöket!
Brett miatt jöttél?
Nem igazán. Leginkább bocsánatot akartam kérni tőled.
Miért?
Apám elismerte, hogy magadra akartad vállalni az egészet.
És rájöttem, mit akartál mondani a múltkor. Meg kellett volna hallgatnom.
Semmi baj.
Miután bementél az apámhoz, még idegesebb lett.
Ő is meg Brett meg mindenki azt mondta, hogy maradjak távol tőled.
Emily!
Nézd, semmi gáz.
Megértem, amikor az apád azt akarja, hogy olyasmit csinálj, amit nem akarsz.
Aranyos vagy.
Hát… sok szerencsét!
És… légy óvatos!
Az leszek.
Oké.
Hé, Sün!
Mi történt? Azt hittem, már elmentél!
Fater parancsmódosítást kért, amikor rájött, hogy ez mekkora dolog.
Majd délelőtt indulunk!
Itt a deszkád, haver. Előkészítettem, mehet a zúzás!
Még egy speckó viaszt is használtam a privát készletemből. Eszméletlen zsír!
Zsírt addig nem láttál, amíg ezt nem láttad.
Helló, Randy!
Csá, Ronnie!
Várj egy percet! Ti nem…
Most csináljuk vagy mi lesz, Sün?
-Hé, te vagy az ász! -Csak utánad.
-Nagyszerű nap ez erre. -Ott van!
Hé, Pono!
Pomaika'i, Brett.
-Ez valami hawaii káromkodás? -Azt jelenti, sok szerencsét.
Hát, akkor pomi-izét neked is.
Az nyer, aki elsőként ér le a hegy aljára és halad át a kapukon.
-Készen állsz? -Mondd a vezényszót!
Tali lent, lúzer!
Kopj le, haver!
-Szállj le rólam! -Tűnj az utamból!
-Úgyis én győzök, Sün! -Az kizárt, Brett.
-Hé, Brett, jól vagy? -Jól. Hagyj békén!
Megcsináltad, haver!
Legyőzted a hullámot, Pono. A medál a tiéd.
Emily, mit csinálsz? Ő még mindig csak egy Sün.
Ő nyert, Brett. Megérdemelte.
Igaza van. Ennyi volt, Brett.
Csapunk egy nagy bulit ma délután nálunk,
és mindenki meg van hívva!
Apáddal beszélgettünk tegnap este, és döntésre jutottunk.
Mivel kapcsolatban?
Úgy döntöttünk, hogy ha szeretnéd,
visszamehetsz Hawaiira a nagyapáddal,
és befejezheted ott a tanévet.
Király.
-Ez komoly? -Komoly.
Hát… nem is olyan rossz itt.
És azt hiszem, túlságosan hiányoznátok.
Mondtam, hogy okos kölyök, igaz?
Különben is, a Sünöknek szüksége lehet rám.
Ha Brett esetleg visszavágót akarna.
Johnny, ez őrületes volt.
-Csak szeretnénk megköszönni. -Micsodát?
Hogy megmutattad, mekkora hülyeség ez a harc.
A testvéreknek nem szabad ennyi évig nem beszélniük egymással.
Bármennyire is… mások.
Ti tesók vagytok?
Úgy nézz ránk, hogy mi vagyunk az utolsó eredeti Sas és Sün.
Amikor gyerekek voltunk, a szüleink elváltak.
Én a Skyline-ba jártam, Randy meg a Maple Valley-be.
Apu tíz éve meghalt, és ránk hagyta a hegyet. Középen elosztotta.
-A deszkások az én oldalamon. -A síelők meg az enyémen.
Ez pedig azóta is így van,
de úgy gondoljuk, itt az idő, hogy visszaállítsuk a dolgokat.
Éppen ezért jövő hónapban megnyitjuk az Edison fivérek Air Summit síközpontját.
Belépés mindenkinek engedélyezett, bármikor.
Ez nagyon jól hangzik, tesó, te találtad ki?
Végig tudtam, hogy győzni fogsz.
Hát…
Szerinted a világ készen áll a következő Johnny Cunamira?
Hát ajánlom neki, nagyapa.
A feliratot fordította: Gergely Balogh